నితీశ్, లాలుతో చర్చలుకూటమిని విచ్ఛిన్నం చేయొద్దని వినతిపట్నా, జూలై 14: బిహార్లో ఆర్జేడీ, జేడీయూ మధ్య సంక్షోభాన్ని పరిష్కరించడానికి కాంగ్రెస్ అధినేత్రి సోనియా గాంధీ స్వయంగా రంగంలోకి దిగారు. ముఖ్యమంత్రి నితీశ్ కుమార్, ఆర్జేడీ అధినేత లాలు ప్రసాద్ యాదవ్తో మాట్లాడారు. మహా కూటమిని విచ్ఛిన్నం చేయవద్దని ఇద్దరికీ విజ్ఞప్తి చేశారు. ఈ విషయాన్ని జేడీయూ వర్గాలు వెల్లడించాయి. బిహార్లో అధికారంలో ఉన్న మహా కూటమిలో ఆర్జేడీ, జేడీయూతోపాటు కాంగ్రెస్ కూడా భాగస్వామిగా ఉన్న విషయం తెలిసిందే. ఇప్పుడు సర్కారు మనుగడ ప్రశ్నార్థకంగా మారిన నేపథ్యంలో సోనియా నేరుగా రంగంలోకి దిగారు. సంక్షోభాన్ని మరింత తీవ్రం చేయొద్దని లాలు, నితీశ్లను కోరారు. ప్రభుత్వాన్ని కాపాడడానికి తేజస్వితో రాజీనామా చేయించాలని లాలును కోరారా లేదా అనే విషయంపై మాత్రం స్పష్టత లేదని జేడీయూ వర్గాలు చెబుతున్నాయి.రాజీనామా చేయను: తేజస్విమంత్రి పదవికి తాను రాజీనామా చేసే ప్రసక్తే లేదని తేజస్వి యాదవ్ తేల్చి చెప్పారు. తాను రాజీనామా చేస్తున్నానంటూ ఒక వర్గం మీడియా అబద్ధాలు ప్రచారం చేస్తోందని, వాటిని చూసి తాను నవ్వుకుంటున్నానని తేజస్వి ట్వీట్ చేశారు. కాగా, ఎఫ్ఐఆర్ నమోదైనంత మాత్రాన రాజీనామా చేయాల్సిన అవసరం లేదని తన కుమారుడిని లాలు సమర్థించారు.గుడ్బై చెప్పడానికి 5 నిమిషాలు చాలు: జేడీయూతమకు సీఎం నితీశ్ ప్రతిష్ఠే ముఖ్యమని జేడీయూ స్పష్టం చేస్తోంది. అవసరమైతే, ప్రభుత్వం నుంచి బయటకు వెళ్లిపోవడానికి ‘ఐదు నిమిషాలు’ కూడా పట్టదని తేల్చి చెప్పింది. దాంతో, ఆర్జేడీ, జేడీయూ మధ్య దూరం కాస్తా అగాధంగా మారింది.
niteesh, laalutho charchalukuutamini vichchinnam cheyoddani vinatipatna, juulai 14: biharlo argady, jd madhya sankshobhaanni parishkarinchadaaniki congress adhinetri sonia gaandhi swayamgaa rangamloki digaaru. mukhyamantri niteesh kumar, argady adhinetha laalu prasad yaadavto matladaru. mahaa kootamini vichchinnam cheyavaddani iddarikee vignapti chesaru. ee vishayaanni jd vargaalu velladinchaayi. biharlo adhikaaramlo unna mahaa kootamilo argady, jedeeyuuthopaatu congress kuudaa bhagaswamiga unna vishayam telisinde. ippudu sarkaaru manugada prasnaarthakamgaa maarina nepathyamlo sonia nerugaa rangamloki digaaru. sankshobhaanni marinta teevram cheyoddani laalu, niteeslanu koraru. prabhutvaanni kaapaadadaaniki tejaswitho rajinama cheyinchaalani laalunu korara leda ane vishayampai maatram spashtata ledani jd vargaalu chebutunnaayi.rajinama cheyanu: tejaswimantri padaviki taanu rajinama chese prasakte ledani tejaswi yadav telchi cheppaaru. taanu rajinama chestunnanantu oka vargam media abaddhaalu prachaaram chestondani, vaatini chusi taanu navvukuntunnaanani tejaswi tweet chesaru. kaga, efir namodainanta maatraana rajinama cheyalsina avasaram ledani tana kumarudini laalu samarthinchaaru.gudbai cheppadaaniki 5 nimishaalu chaalu: jedeeyuutamaku cm niteesh pratishte mukhyamani jd spashtam chestondi. avasaramaite, prabhutvam nunchi bayataku vellipovadaaniki ‘aidu nimishaalu’ kuudaa pattadani telchi cheppindi. daamto, argady, jd madhya dooram kasta agaadhamgaa maarindi.